text: Hotelgæster evakueret i Vejle
  01 oktober 2013 kl. 05.10
  57 gæster på hotel Australia i Vejle blev mandag aften evakueret, da brandalarmen slog til.
  Det viste sig, at et rør til centralvarmen var sprunget på 8. etage, og store mængder vand løb gennem etageadskillelsen til 7. etage.
  Gæsterne blev bedt om at opholde sig i receptionen, mens Vejle Brandvæsen fik lukket for vandet.
  Vandskaderne var så omfattende, at gæsterne på 7. og 8. etage måtte have andre værelser.
  Brandvæsenet fik alarmen klokken 22.48.
  